stanford-oval/wikipedia huggingface dataset:
Yashima
Valmistus

Japanilaiset itse olivat vielä kykenemättömiä rakentamaan moderneja terässotalaivoja, joten Yashima tilattiin vuonna 1894 Armstrong Whitworthiltä, Yhdistyneestä kuningaskunnasta osana vuoden 1894 laivasto-ohjelmaa. Tammikuussa telakka kutsuttiin esittelemään Phillip Wattsin tekemää suunnitelmaa sekä tekemään tarjouksen yhdestä tai kahdesta 14 900 tonnin taistelulaivasta. Elokuussa telakan suunnitelma vahvistettiin ja varsinainen tilaus allekirjoitettiin. Aluksen köli laskettiin 6. joulukuuta Elswickissä telakkanumerolla 625 ja alus laskettiin vesille 8. helmikuuta 1896. Alus valmistui 14. syyskuuta 1897.
Ennen tietokonegrafiikan aikoja telakat valmistivat äärimmäien tarkkoja pienoismalleja suunnitelmistaan. Aluksen pienoismalli on yhä olemassa ja se on esillä Royal Hospital Schoolissa, Holbrookissa, Suffolkissa Englannissa. Plakaatissa lukee ”Japanese Armourclad ’Yashima’ 19 3/4 knots speed, built by Sir W.G. Armstrong Whitworth & Co Ld. Elswick Shipyard 1897 Newcastle on Tyne. Designed by Sir Philip Watts, KCB, FRS etc.”
Palvelus

Yashima toimitettiin vuonna 1897 ja se liitettiin 1. divisioonan 1. laivueeseen amiraali Nashiba Tokiokin alaisuuteen Venäjän–Japanin sodan alettua. 14. toukokuuta 1904 amiraali Nasiba lähti merelle lippulaivansa Hatsusen sekä taistelulaivojen Shikishima ja Yashiman kanssa. Lisäksi osastoon kuului risteilijä Kasagi ja lähettialus Tatsuta. Laivojen tehtävänä oli vapauttaa japanilaisten saarto Port Arthurin ulkopuolella. 15. toukokuuta aamulla laivue saavutti kohtauspaikan ja jatkoi luoteeseen, kunnes se oli noin 15 mailia Port Arthurista. Tästä Nashiba päätti lähteä partioimaan idän kautta pohjoiseen ohi sataman suun. Tämä toi hänen laivueensa Venäjän keisarillisen laivaston miinalaiva Amurin laskemaan miinakenttään. Hatsuse ja Yashima osuivat miinoihin ja upposivat japanilaisten pahimmassa yksittäisessä laivastotapaturmassa Venäjän–Japanin sodan aikana.
Yashima on juuri törmännyt miinaan.
1386

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Kuolleita

Bo Jonsson Grip, Ruotsin drotsi
9. kesäkuuta - Itävallan herttua Leopold III, Sempachin taistelussa
1382

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Tapahtumia

Osmanit valtasivat Sofian. Sofia kuului osmanien valtakuntaan vuoteen 1878.
Jasna Gora -temppeli rakennettiin.
Yoshi’s Island DS

| Yoshi’s Island DS |
| --- | --- |

Kehittäjä:  Nintendo, Artoon
Julkaisija:  Nintendo
Jakelija:  Nintendo eShop
Ohjaaja:  Hidetoshi Takeshita
Tuottaja:  Toyokazu Nonaka
Käsikirjoittaja:  Soshi Kawasaki
Taiteilija:  Yasuhisa Nakagawa
Säveltäjä:  Yutaka Minobe Masayoshi Ishi
Pelisarja:  Yoshi ja Yoshi's Island
Julkaistu:  NA 13. marraskuuta 2006AUS 23. marraskuuta 2006EU 1. joulukuuta 2006JP 8. maaliskuuta 2007
Lajityyppi:  Tasohyppely
Pelimuoto:  Yksinpeli
Ikäluokitus:  ESRB: E   PEGI: 3
Alusta:  Nintendo DS
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK       : 
Yoshi’s Island DS on Nintendo DS -käsikonsolille julkaistu tasohyppelypeli. Yoshi’s Island DS on täysiverinen jatko-osa SNES:in Super Mario World 2: Yoshi’s Island -pelille. Pelin ominaisuuksiin kuuluu mm. uusia hahmoja sekä kahden ruudun hyödyntäminen.
Tarina

Salaperäinen ilmassa leijuva saari on yhtäkkiä ilmestynyt rauhallisen Yoshin saaren ylle. Pian sen saapumisen jälkeen kourallinen lapsia katosi saarella sijaitsevasta koulusta. Ainoastaan Baby Mario, Baby Peach, Baby Bowser, Baby Wario ja Baby Donkey Kong onnistuivat välttämään kidnappauksen, kun haikara lentää Kamekin apulaista päin ja Baby Mario ja Baby Peach putoavat häneltä. Nyt Yoshin ja näiden viiden vauvan tulee pelastaa kadonneet lapset ja tutkia salaperäistä leijuvaa saarta.
Ominaisuudet

Yoshilla on samanlaiset liikkeet kuin ensimmäisessä Yoshi’s Islandissa. Myös pelin visuaalinen ilme on pysynyt miltei samanlaisena, tosin sitä on hieman päivitetty yksinkertaisempaan suuntaan.
Yosheja on eri värisiä
Jokaisella vauvalla on aina oma erikoisliikkeensä.
Kahta ruutua käytetään samaan tapaan kuin Sonic Rushissa.
Aiheesta muualla

Yoshi's Island DS MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Abd-al-Aziz Aal ash-Shaikh

Abd-al-Aziz Aal ash-Shaikh vuonna 2019.
Abd-al-Aziz ibn Abdullah Aal ash-Shaikh (arab. عبد العزيز بن عبد الله آل الشيخ‎, ʿAbd al-ʿAzīz ibn ʿAbd Āllah ʾĀl aš-Šayḵ; s. 1941) on islaminopettaja ja imaami, joka toimii Saudi-Arabian nykyisenä suurmuftina. Hän nousi asemaansa vuonna 1999 Abd-al-Aziz ibn Baazin seuraajana.
Tuleva suurmufti syntyi Riadissa ja sokeutui nuorena. Hän on tuominnut arabimaailmassa suuren suosion saavuttaneet turkkilaiset saippuaoopperat.
2006 FIFA World Cup (videopeli)

| 2006 FIFA World Cup |
| --- | --- |
 Pelin eurooppalainen kansikuva.
Kehittäjä:  EA Canada Exient Entertainment (DS, PSP, GBA)
Julkaisija:  EA Sports
Pelisarja:  FIFA World Cup
Julkaistu:  NA 24. huhtikuuta 2006EU 28. huhtikuuta 2006 Windows, PlayStation 2, Xbox 360NA 24. huhtikuuta 2006JP 27. huhtikuuta 2006EU 28. huhtikuuta 2006 MobiiliJP 18. toukokuuta 2006NA 6. kesäkuuta PlayStation PortableEU 19. toukokuuta 2006NA 22. toukokuutaJP 1. kesäkuuta 2006KOR 1. kesäkuuta 2006
Lajityyppi:  urheilupeli
Pelimuoto:  yksinpeli moninpeli
Ikäluokitus:  CERO: A   ESRB: E  Virheellinen ESRB-arvo   OFLC: G   PEGI: 3   USK: 0
Alusta:  Game Boy Advance, Nintendo GameCube, Nintendo DS, Xbox, Microsoft Windows, PlayStation 2, Xbox 360, PlayStation Portable, Java ME, matkapuhelin
Jakelumuoto:  DVD, UMD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
2006 FIFA World Cup on EA Canadan kehittämä ja EA Sportsin huhtikuussa 2006 julkaisema jalkapalloaiheinen urheilupeli, jonka teemana ovat Jalkapallon maailmanmestaruuskilpailut 2006. Pelissä on kaikki kisojen joukkueet ja lisäksi useita muita maita, kuten Suomi. Pelissä on mahdollisuus pelata valitsemallaan joukkueella ja edetä karsintojen läpi loppuotteluun saakka, vaikkei valittu joukkue virallisesti olisikaan pelannut MM-kisoissa 2006. Pelissä on myös muita jalkapalloliigoja.
Aiheesta muualla

FIFA World Cup: Germany 2006 MobyGamesissa (englanniksi)
Ahti (täsmennyssivu)

Ahti voi tarkoittaa seuraavia:
Ahti, suomalaisen mytologian hahmo, veden jumala tai haltija
Ahti Saarelainen, Lemminkäinen, Kalevalan henkilö
Ahti, suomenkielinen etunimi
Ahti, suomenkielinen sukunimi
Ahti, suomalaisen metalliyhtye Ensiferumin kappale, joka esiintyy levyllä Victory Songs
Ahti, Kristiinankaupungissa ja Vaasassa vuosina 1878–1881 ilmestynyt sanomalehti
2826 Ahti, asteroidi
S/S Ahti, suomalainen höyrylaiva
PS Ahti, suomalainen höyrylaiva
Ahti, lasipurkkeihin säilötyn sillin tavaramerkki
Ahtisaarna, luterilaisessa kirkossa pääsiäistä edeltävän ajan saarna
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ahti”, voi hakea sivunnimihaulla, laajalla sivunnimihaulla tai tekstihaulla.
AEK-971

AEK-971.
AEK-971 on Sergei Kokšarovin johdolla Kovrovin konetehtaalla suunniteltu, Konstantinovin SA-006-kiväärin mekanismiin perustuva rynnäkkökivääri. Aseen kaliiperi on venäläinen 5,45x39 mm.
Kivääriä alettiin kehittää 1974 Neuvostoliiton puolustusministeriön kilpailua varten, jonka kuitenkin voitti Nikonovin AN-94. Puolustusministeriö piti monia aseen ratkaisuja liian monimutkaisina, joten asetta yksinkertaistettiin. Kilpailijansa tavoin se perustuu aseen rekyyliä sarjatulella vähentävään mekanismiin. Aseessa on tämä vuoksi kaksi kaasukammiota ja -mäntää.
Aseesta on 5,56 mm NATO -kaliiperinen versio AEK-972 ja 7,62×39 mm -kaliiperinen AEK-973.
Asetta valmistettiin 2000-luvulla pieniä sarjoja sisäministeriön joukoille, mutta tuotanto päättyi 2006, jolloin Kovrovin konetehdas hankkiutui eroon sotilastuotannosta. Suunnitelmat ja koneet siirrettiin saman kaupungin ZID-tehtaalle, joka ei ole aloittanut tuotantoa pienien sarjojen kannattamattomuuden vuoksi.
Aseen edelleen kehitetty versio, AEK-545 (kaliiperissa 5,45x39 mm) otettiin Venäjän asevoimien kehitysohjelmaan kenttätestaukseen Izhmašin asetehtaan AK-12:n ohella. AEK-545 kuitenkin hävisi AK-12:lle, merkittävin syy oli AK-12:n halvemmat valmistuskustannukset.
Aiheesta muualla

Wikimedia Commonsissa on kuvia tai muita tiedostoja aiheesta .
AEK-971 Assault rifle www.zid.ru (englanniksi)
Khronoksen talo

Khronoksen talo syyskuussa 2016. Näkymä etelästä.
Khronoksen talo on taiteilijaryhmä IC-98:n ja Lönnströmin taidemuseon vuonna 2016 käynnistynyt taidehanke. Hankkeen nimi johtuu antiikin Kreikan ajan jumala Khronoksesta, ja sen tavoitteena on herättää keskustelua muun muassa omistusoikeudesta, ajasta, suojelusta ja ekologiaan liittyvistä kysymyksistä.
Tausta

Lönnströmin taidemuseo luopui 2015 näyttelytiloistaan Rauman keskustassa Valtakadulla ja on sen jälkeen toteuttanut vuosittain nykytaidehankkeita seinättömän museon periaatteella. Ensimmäiseksi toteutettavaksi hankkeeksi valittiin vuonna 2015 järjestetyssä haussa taiteilijaryhmä IC-98:n ehdottama hanke Khronoksen talo. Khronoksen talo -hanketta ovat tukeneet apurahoilla myös Koneen Säätiö ja Museovirasto.
Vuonna 1998 perustetun taiteilijaryhmän IC-98 muodostavat taiteilijat Visa Suonpää (s. 1968) ja Patrik Söderlund (s. 1974). Ryhmän taiteessa on nähty yhteyksiä ainakin käsitetaiteeseen ja paikkasidonnaiseen taiteeseen. Ryhmälle on myönnetty Kuvataiteen valtionpalkinto 2009, ja ryhmä on edustanut Suomea Venetsian biennaalissa 2015. Ryhmä työskentelee Turussa. Ryhmään kuului vuosina 1998–2001 kolmantena jäsenenä Juha Vitikainen, joka osallistuu Khronoksen talo -hankkeeseen vuosina 2017–2018.
Sisältö > Hankkeen kulku

Hankkeessa etsittiin vuoden 2016 aikana ostettavaksi tai lahjoitettavaksi mökkiä tai rintamamiestaloa Suomesta tarkoituksena aidata talo portittomalla aidalla, turvata talon koskemattomuus kaikilla mahdollisilla virallisilla luvilla ja sopimuksilla ja jättää talo koskemattomaksi tuhanneksi vuodeksi. Talo löytyi Varsinais-Suomesta Pöytyältä Ortenojan kylästä.
Pinta-alaltaan vähän yli 2000 neliömetrin laajuinen, asumattomana ollut maalaistalon pihapiiri ympäröitiin vuonna 2016 teräsverkkoaidalla ja lahjoitettiin Pöytyän kunnalle.
Ehtona lahjoitukselle oli kohteen rauhoittaminen joko luonnonsuojelu- tai rakennussuojelukohteena. Rakennusta ei suojeltu. Ely-keskuksen mielestä Rakennuskokonaisuuden säilyminen voidaan turvata kunnan toimivallassa olevien keinojen, kuten kaavoituksen avulla.
Sisältö > Dokumentointi

Ennen aidan sulkemista tontti ja rakennukset laserkeilattiin virtuaalimallia varten. Samalla tehdään selvitykset tontin ja sen ympäristön geologiasta, arkeologiasta, elävästä luonnosta ja maisemahistoriasta sekä tontin ja talon rakennushistoriasta ja esineistöstä.
Osana teosta dokumentoidaan myös kohteen suojeluun tähtäävä viranomaisprosessi, olipa sen tulos mikä tahansa.
Sisältö > Esittely ja lopputuotteet

Hanketta esitellään sen kestäessä Teresia ja Rafael Lönnströmin kotimuseon galleriassa. Koululais- ja opiskelijaryhmille järjestetään hankkeeseen liittyviä työpajoja.
Vuosien 2017–2018 aikana hankkeesta luodaan virtuaalitodellisuus- ja peliympäristö, jossa hanketta dokumentoidaan siinä tuotettujen luonnontieteellisten ja humanististen tieteiden alaan kuuluvien selvitysten perusteella.
Khronoksen talosta tuli osa Pöytyän kulttuurihistoriallista polkua.
Tavoitteet ja esikuvat > Tavoite

Hankkeen alkuperäiseksi tavoitteeksi taiteilijat ovat kertoneet museoida ajan kulku, kun teoksessa luonto aikaa myöten ottaa takaisin sen, mitä ihminen on rakentanut.
Tämän rinnalle teoksen edetessä nousee laajempi yhteiskunnallinen prosessi. Keskeinen ajatus on: mitä tapahtuu meidän jälkeemme, ja miten nyt tekemämme päätökset vaikuttavat tulevaisuuteen?
Hankkeessa luotavan virtuaaliympäristön tarkoituksena on tuottaa pelillistämisen mahdollistava kokemuksellinen dokumentaatio, jonka kautta ympäristön monimuotoisuus voidaan kokea internetin kautta tai virtuaalilasien avulla.
Tavoitteet ja esikuvat > Esikuvat ja suhde ryhmän aiempiin töihin

Niin & näin -lehden haastattelussa vuonna 2016 taiteilijat mainitsevat innoittajikseen ranskalaisen yhteiskuntafilosofian, etenkin Gilles Deleuzen ja Félix Guattarin teoksen Mille Plateux (1980) ja Michel Serresin Luontosopimuksen (1994).
Samoja aikaan liittyviä teemoja kuin nyt Khronoksen talo -hankkeessa taiteilijat käsittelivät myös jo Venetsian biennaaliin vuonna 2015 toteuttamassaan teoksessa  Abendland (Hours, Years, Aeons). Kun siinä aikaa käsiteltiin animaation keinoin, puiden tai kasvien näkökulmaa tavoitellen, ihmisen jo kadottua, tutkitaan Khronoksen talossa luonnon ja ihmisen kulttuurin yhteenkietoutumista enemmän reaalimaailmassa. Lahoamista enemmän taiteilijoita kuitenkin kiehtoo tässä prosessissa kasvu ja uuden versominen.
Innoitusta hankkeeseen on saatu myös kirjailija Pentti Haanpään novelleista, joihin perustuvassa taiteilijoiden aiemman teossarjassa Teesejä yhteiskuntaruumiista itse ihminen saattaa näyttäytyä pikemminkin hajottajana.
Tärkeämpänä kuin rakennussuojelua taiteilijat pitävät luonnonsuojelua.
Arvioita ja keskustelua

Ville-Matti Rautjoki arvioi ja esittelee hanketta vuonna 2017 Taide-lehdessä.
Rakennustaiteeseen perehtyneenä museoammattilaisena Rautjoki nostaa esiin kriittisen kysymyksen siitä, voiko rakennusperinnön antaa tuhoutua osana taideteosta, vaikka prosessi olisikin taiteellisilta, poliittisilta ja ekologisilta päämääriltään kunnianhimoinen. Rautjoen artikkeliinsa haastattelema Museoviraston kulttuuriympäristön suojelusta vastaava osastonjohtaja Mikko Härö kuitenkin katsoo, että hanke on myönteinen, vaikka siitä sen mahdollisesti tullessa lausunnolle voikin syntyä kiinnostava keskustelu. Paljon taloja on Härön mukaan jo nyt jäänyt ajan armoille, mutta harvoin tarkoituksellisesti ja julkisesti. Härö kuitenkin näkee, että Museoviraston on työssään ulotettava tarkastelua materian suojelusta myös aineettoman kulttuuriperinnön suojeluun. Tällöin mukaan tulevat hankkeen edustamat luonnon ja kulttuurin yhteys, yhteisöllisyys ja kulttuuriperinnön kokemuksellisuus. Tämän ohella Härö pitää hanketta kiinnostavana myös rakennuskonservointiin liittyvänä koejärjestelynä. Jos kyseessä olisi jo valmiiksi suojeltu tai poikkeuksellisen hyväkuntoinen ja harvinainen kohde, Museoviraston kanta voisi Härön mukaan olla toinen. Kuitenkin rakennusten tarkoitus Härön mukaan on, että niitä käytetään, ja taideprojekti on eräs rakennuksen käyttötapa. Taiteilijat itse myöntävät näkevänsä antikvaarisen säilyttämisen toissijaisena. Luonnonsuojelu on heidän näkemyksensä mukaan asetettava ensisijaiseksi ja kulttuuriympäristön suojelu vasta toissijaiseksi.
Toinen näkökulma hankkeeseen on taiteen historiassa eri aikoina tavattava raunioiden pittoreski kuvaaminen, johon usein on liittynyt myös romantiikan perinne, esimerkkeinä italialainen Giovanni Battista Piranesi (1720–1778) ja saksalainen Caspar David Friedrich (1774–1840). Suomessa raunioaiheita on maalannut kuvataiteilija Thomas Nyqvist ja autiotaloja valokuvannut luontovalokuvaaja Kai Fagerström. Suhteessa raunioromantiikkaan taiteilijat kertovat tunnistavansa vaaran, kun esimerkiksi Tšernobylin hylätyn ydivoimala-alueen kaltaisista paikoista on tullut matkailukohteita. Pyrkimyksenään taiteilijat kuitenkin ilmoittavat olevan pakottaa ajattelemaan konkreettista rauniota pidemmälle: jo aita talon ympärillä vähentää esteettisyyttä ja johtaa ajatusta poliittiseen suuntaan, josta romantiikan tasolle jäävä katsoja joutuu luopumaan.
Kaiken kaikkiaan teos Rautjoen mukaan on kokemuksellisesti hankala, koska sen ymmärtäminen vaatii hankkeen päämääriin perehtymistä: taiteilijat viittaavat retoriikassaan poliittiseen ja ekologiseen, mutta itse talon sympaattisesti rapistuva fyysinen hahmo voi olla romanttinen. Rautjoessa itsessään talo herättää huolta enemmän muista samanlaisista vanhoista rakennuksista kuin luonnosta, mutta hän myöntää, että jo alkujaan pidemmälle raunioitunut talo olisi ehkä vesittänyt hankkeen yhteiskunnallista kiinnostavuutta.
Kuvia talosta ja tontista > 2017

Talo toukokuussa 2017.
Talo toukokuussa 2017.
Ulkorakennus toukokuussa 2017.
Sauna toukokuussa 2017.
Kuvia talosta ja tontista > 2024

Tontti elokuussa 2024.
Talo elokuussa 2024.
Talo elokuussa 2024.
Aiheesta muualla

Tiedeykkönen, 29.5.2020, Miksi aika asettui asumaan rintamamiestaloon Lounais-Suomeen? Mistä Khronoksen talossa on kysymys?
Khronoksen talo syyskuussa 2016. Näkymä pihasta.
Khronoksen talo syyskuussa 2016. Kaivo.
Khronoksen talo syyskuussa 2016. Näkymä sisältä.
Khronoksen talo toukokuussa 2017. Näkymä puutarhasta ja aita.
Ahti Antti-Roiko

| Ahti Antti-Roiko> Henkilötiedot |
| --- | --- |
Syntynyt: 17. maaliskuuta 1959 (ikä 65)
Kansalaisuus:   Suomi
Raviohjastaja
Kotirata:  Kalajoki
Lisenssi:  C
Voittosumma:  5 582 289 €
Starttien määrä:  19 126
Voittoja:  3 130
1000. voitto:  1992
2000. voitto:  1999
3000. voitto:  2013
Tilastot päivitetty:  28.5.2022
Ahti Antti-Roiko (s. 17. maaliskuuta 1959) on suomalainen raviohjastaja ja -valmentaja. Hän pitää omaa valmennustallia Kalajoen raviradalla. Ahti Antti-Roiko on 1970-luvulla alkaneella urallaan saavuttanut yli 3 000 voittoa. Tunnetuin Antti-Roikon ohjastamista hevosista on ollut BWT Magic, jolla hän voitti useita suurkilpailuja, muun muassa kolmivuotiaiden Euroopan mestaruuden 1999, Derbyn ja St. Michelin vuonna 2000, sekä Finlandia-ajon 2001. Antti-Roiko on ohjastanut myös useita muita suurkilpailuvoittoja, muun muassa suomenhevosten Kriteriumin Pauskerilla vuonna 2007.
Ahti Antti-Roikon poika on Suomea Lontoon olympialaisissa 2012  edustanut painonnostaja Miika Antti-Roiko. Hänen serkkunsa Aki Antti-Roiko on myös raviohjastaja.
134 Sophrosyne

| 134 Sophrosyne> Löytäminen |
| --- | --- |
Löytäjät:  Karl Theodor Robert Luther
Löytöaika:  27. syyskuuta 1873
Kiertoradan ominaisuudet
Eksentrisyys:  0.11699
Kiertoaika Auringon ympäri:  4.10 vuotta
Inklinaatio:  11.6018°
Fyysiset ominaisuudet
Massa:  2.0×1018 kg 
Pyörähdysaika:  17.190 tuntia
Absoluuttinen kirkkaus:  8.76
Asteroidiluokka:  C
134 Sophrosyne on suuri asteroidi asteroidivyöhykkeen päävyöhykkeessä. Sen löysi saksalainen tähtitieteilijä Robert Luther 27. syyskuuta 1873. Se luokitellaan C-tyypin asteroidiksi. Se on nimetty Platonin konseptin, sophrosynen, mukaan. Sophrosyne tarkoittaa maltillisuutta.
AD Cerro de Reyes Badajoz Atlético

Agrupación Deportiva Cerro de Reyes Badajoz Atlético on jalkapalloseura, joka tulee Badajozin kaupungista Espanjasta. Joukkue on perustettu 6. tammikuuta 1980 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 3 500-paikkainen Estadio José Pache.
Joukkue nousi ensimmäistä kertaa alimmalle kansalliselle sarjatasolle Tercera Divisióniin kaudeksi 1999–2000. Se pelasi seitsemän kautta Tercera Divisiónissa, kunnes nousi Segunda División B:hen.
Aiheesta muualla

Seuran virallinen kotisivusto (Arkistoitu – Internet Archive) (espanjaksi)
20 suosikkia: Shanghain valot

| 20 suosikkia: Shanghain valot Annika Eklund |
| --- | --- | --- |

Studioalbumin tiedot
 Julkaistu: 2013
 Tyylilaji: iskelmä, pop
 Levy-yhtiö: Warner Music
Annika Eklund muut julkaisut
| Missä on mun Strömsö 2012 | 20 suosikkia: Shanghain valot 2013 |   |
Shanghain valot on vuonna 2013 julkaistu 20 suosikkia-sarjan kuuluva Annika Eklundin kokoelmalevy